b'\n_START_ARTICLE_\nHirkanija\n_START_SECTION_\nGeografija\n_START_PARAGRAPH_\nHirkanijos regionas yra vienas derlingiausi\xc5\xb3 Irane. Tai\xc2\xa0\xe2\x80\x93 derling\xc5\xb3 lygum\xc5\xb3 ruo\xc5\xbeas pietiniame Kaspijos paj\xc5\xabryje, i\xc5\xa1 piet\xc5\xb3 apsuptas kaln\xc5\xb3.\n_START_SECTION_\nPers\xc5\xb3 valdymas\n_START_PARAGRAPH_\nApie Hirkanij\xc4\x85 \xc5\xbeinoma i\xc5\xa1 Achemenid\xc5\xb3 imperijos laik\xc5\xb3, t. y. VI a. pr. m. e. Hirkanija priklaus\xc4\x97 imperijai, ta\xc4\x8diau yra ne kart\xc4\x85 minimi vietini\xc5\xb3 gyventoj\xc5\xb3 sukilimai. Juos numal\xc5\xa1inus, Hirkanija tapo Persijos satrapija. Kadangi ji neminima Behist\xc5\xabno \xc4\xafra\xc5\xa1e kaip atskira satrapija, manoma, kad ji sudar\xc4\x97 dal\xc4\xaf didesn\xc4\x97s Partos satrapijos. Jos kariai dalyvavo Pers\xc5\xb3 karuose prie\xc5\xa1 Graikij\xc4\x85, yra minimi Herodoto._NEWLINE_Hirkanie\xc4\x8diai neretai susid\xc4\x97davo su savo rytiniais kaimynais partais, su kuriais da\xc5\xbenai paskelbdavo nepriklausomyb\xc4\x99.\n_START_SECTION_\nGraik\xc5\xb3 valdymas\n_START_PARAGRAPH_\nAleksandro Makedonie\xc4\x8dio u\xc5\xbekariavim\xc5\xb3 IV a. pr. m. e. metu Hirkanija v\xc4\x97l laikinai atsiskyr\xc4\x97 nuo imperijos. V\xc4\x97liau ji buvo prijungta prie Seleukid\xc5\xb3 imperijos.\n_START_SECTION_\nPart\xc5\xb3 ir Sasanid\xc5\xb3 valdymas\n_START_PARAGRAPH_\nIII a. pr. m. e. pabaigoje hirkanie\xc4\x8diai v\xc4\x97l sudar\xc4\x97 s\xc4\x85jung\xc4\x85 su partais ir atsiskyr\xc4\x97 nuo Seleukid\xc5\xb3 imperijos. Antiocho III (223\xe2\x80\x93187) laikais Hirkanija laikinai buvo sugr\xc4\x85\xc5\xbeinta graikams, ta\xc4\x8diau v\xc4\x97liau buvo inkorporuota \xc4\xaf augan\xc4\x8di\xc4\x85 Part\xc5\xb3 imperij\xc4\x85. \xc5\xa0ioje imperijoje regiono reik\xc5\xa1m\xc4\x97 labai i\xc5\xa1augo, jis buvo naudojamos valdov\xc5\xb3 vasaros rezidencijoms. V\xc4\x97liau region\xc4\x85 paveld\xc4\x97jo Sasanidai. Jie \xc5\xa1\xc4\xaf region\xc4\x85 \xc4\xafjung\xc4\x97 kaip Padi\xc5\xa1chvargar\xc4\x85.'